Santa Croce di Bastia

A chjesa Santa Croce chjamata da Bastiacci Santa Crò, hè una chjesa catolica situata in Bastia, in u quartiere di a Citatella .   

Hè un oratoriu : vale à dì a chjesa d'una cunfraterna. Hè a chjesa di a cunfraterna a più antica di Bastia chì si chjama anch'ella Santa Croce.   

Hè u munumentu di Bastia u più visitatu.   
centro|miniatura|À l'internu di l'oratoriu Santa Croce   

 Storicu 
À l'epica ghjenuvese, a cità di Bastia hè spartuta in duie parochje : a cità alta, Terra Nova, dipende di a chjesa di Santa Maria. A cità bassa, Terra Vechja, dipenda di a chjesa di San GhjuvanniFernande Maestracci è Michel-Edouard Nigaglioni, Oratoire Sainte Croix, Ville de Bastia, Direction du patrimoine, 2002, 68 p. (ISBN 2-9514356-1-4). 

A cunfraterna di Santa Croce hè a più antica di Bastia, è a più impurtante di Terra Nova. A so esistenza hè accertata à l'iniziu di u XVu sèculu. Era incaricata di l'ospidale situatu à cantu à a cappella. 

In u 1542, hà custruita una cappella nant'à un terrenu chì apparte à a basilica di San Ghjuvanni in Lateranu, in Roma. L'edifiziu attuale hè statu custruitu in u 1600Almanach Bastiais, Tradizione viva di Bastia è di u so circondu, Comité des fêtes de de l'animation du patrimoine de Bastia (2007)Sous la direction de Fernande Maestracci, Oratoire Sainte-Croix : une visite guidée, Ville de Bastia, direction du patrimoine, 2002 

A chjesa hè stata classificata cum'è munumentu storicu in u 1931 . 
centro|miniatura| A facciata principale, à meziornu 

 Descrizzione 
Santa Croce hè una chjesa unica, per via di i so decori. Hè cunsiderata cum'è un giuiellu di l'arte d'un stile chjamatu barocchetto. Hè a sola di Corsica di stu stile.  

U stile barocchetto hè una forma di u stile baroccu, ma u decoru hè assai di più carcu. In particulare u decoru pintu, scultatu è duratu. Hè caratteristica di l'arte chjamata barocchettodi a regione di GhjenuvaBastia : le guide, dirigé par Jean-Baptiste Raffalli, Michel-Édouard Nigaglioni, Éditions Du Patrimoine, 2003. Tutta a cappella hè decurata di stucchi durati. Ci sò assai assai mutivi : vulute, cunchiglie, fronde, rusulone, ghirlande di fiori. Stu decoru unicu hà fattu a rinnomina di u locu. 

Stu decoru di stucchi d'oru hè statu fattu trà u 1758 è u 1772 da artisti taliani ma dinù corsi. 
 U sagratu 
A facciata principale si truvava da u latu sud. À l'orgine c'era un scogliu. Hè solu in u 1818 chì stu scogliu hè apparinatu. Tandu si face una mosaica di cotuli chì venenu da Miomu. Hè un usu chì vene da Ghjenuva, cum'è pè u sagratu di l'oratoriu di A Cuncezziò, in Terra Vechja. 
centro|miniatura|400x400px|U sagratu, da u latu sud di l'oratoriu

 A facciata principale 
A facciata principale si trova da u latu sud. Hè semplice, ùn ci sò tanti decori. Si trovanu trè scritti sopr'à a porta. Quellu chì hè u più altu hè un umagiu à una marca di rattaccu à a chjesa di San Ghjuvanni in Lateranu. Si pò vede a curona di u papa, a tiara, cù e chjave di San Petru. Si leghje : 

SACRO SANCTIAE LATERAN. ECCLESIAE OMNIUM URBIS ET ORBIS MATRIS ET CAPITIS

sia :

Sacru santa Chjesa di u Lateranu di tutte quelle di a Cità (di Roma) è di u mondu, a mamma è u capu

centro|miniatura|A facciata principale
centro|miniatura|Nant'à facciata principale

 I decori 
miniatura|Detagli di i decori di a volta
U decoru d'orignie hè smarritu cumplettamente, siguramente per via di u bumbardamentu di a cità da i battelli inglesi u 17 di nuvembre di u 1745. L'oratoriu di Santa Croce hè cunnisciutu pè u so decoru di stucchi durati, chì copre a volta è i muri. Hè un decoru unicu in Corsica, u solu di stile "barocchetto". Hè l'opera di parechji stuccadori d'origine corsa è ghjenuvese. Ci sò state duie campagne, in u 1758-59 è 1772-1775. I maestri principali si chjamavanu Tomaso Mencacci, Matteo Vacca è Antonio Firpohttp://www.bastia.corsica/fileadmin/Documents/pratique/patrimoine/Dossier_de_presse_soire__e_me__ce__nat_2.pdf. 
U stile "barocchetto" ghjenuvese currisponde à l'estetica di u stile Louis XV in Francia, dettu dinù "rocaille" o "rococo". 
centro|miniatura|220x220px|A volta
centro|miniatura|I decori internu, di stile "barocchetto" ghjenuvese 

 I marmeri di l'altare 
L'altare hè statu rifattu à u XVIIIu seculu, in u stile baroccu. Ci sò duie scrizzioni da i dui lati.  
Si leghje à manca : 

Sacrosanta / Lateranensis / Ecclesiae / Omnium Urbis / et Orbis / Ecclesiarum / Mater / et Caput

sia :

Santa chjesa di u Lateranu, mamma è capu di tutte e chjese di a Cità (di Roma è di u mondu).

À diritta :

Ecclesia fundata / et erecta in solo Sacrota / Lateran. Papalis ecclesiae / sub annuo censu / unius librae cerae / elaboratae / sub dominio / et lurisditione / Illmi et Revmi / Capli Latersis

sia :

Chjesa fundata è custruita nant'à un locu chì appartene à a santa chjesa papale di u Lateranu, contr'à una cuntribuzione annuale d'una libra di cera raffinata. Sott'à a duminazione è a ghjuridizzione di l'illustrissima capu di u Lateranu

Si pò vede dinù a tiara di u papa è e chjave di San Petru.
centro|miniatura|Detagliu di l'altare

 U guatru di l'altare 
U guatru sopr'à l'altare rapresenta a scena di a Nunziata. Hè l'opera di u pittore fiurentinu Giovanni Bilivert (1585-1644), pintu in u 1633. 
centro|miniatura|A Nunziata di Giovanni Bilivert

 A pittura di a volta 
À u centru di a volta, si pò vede torna a scena di a Nunziata, fatta in u 1758. Hè l'opera di u pittore bastiacciu Saverio Farinole, chì era cunfratellu di Santa Croce. 
centro|miniatura|A pittura di Saverio Farinole

 A cappella di u Santissimu Crucifissu di i Miraculi, u Cristu Negru 
A cappella di u Santissimu Crucifissu di i Miràculi, chjamatu u Cristu Negru hè fatta d'un suffittu à cascioni decurati di stucchi d'oru.

A legenda ci dice chì u crucifissu di u Cristu Negru saria statu trovu da dui piscadori bastiacci, Camugli è Giuliani, in u 1428

Hè celebratu ogni 3 di maghju. 
centro|miniatura| U Santissimu Crucifissu di Miraculi, chjamatu U Cristu Negrucentro|miniatura|A corte
centro|miniatura| U pulpitu

 Note 

 Da vede dinù 
 Bastia
 A Citatella di Bastia
 Oratoriu San Roccu
 A Cuncezziò
 Catedrale Santa Maria Assunta di Bastia
 San Carlu

 Ligami 
 L'oratoriu Santa Croce, filmettu di u Scéren-CRDP, 2010 

Categoria:Architittura